CELEX: 22011D0087
Language: lt
Date: 1309478400000
Title: 2011 m. liepos 1 d. EEE jungtinio komiteto sprendimas Nr. 87/2011, kuriuo iš dalies keičiamas EEE susitarimo XX priedas (Aplinka)

6.10.2011   
            
            
               LT
            
            
               Europos Sąjungos oficialusis leidinys
            
            
               L 262/59
            
         EEE JUNGTINIO KOMITETO SPRENDIMAS
   Nr. 87/2011
   2011 m. liepos 1 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2011 m. gegužės 20 d. EEE jungtinio komiteto sprendimu Nr. 57/2011 (1);
            
         
               (2)
            
            
               į Susitarimą turi būti įtrauktas 2011 m. kovo 7 d. Komisijos sprendimas 2011/149/ES dėl ankstesnio laikotarpio aviacijos išmetamųjų teršalų pagal Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje, 3c straipsnio 4 dalį (2);
            
         
               (3)
            
            
               remdamasi Susitarimo XX priedu 21al punkto (Europos Parlamento ir Tarybos direktyva 2003/87/EB) bb adaptacijoje ELPA priežiūros institucija pateikė ankstesnio laikotarpio aviacijos išmetamųjų teršalų kiekį, susijusį su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes. Šis kiekis nustatytas bendradarbiaujant su Eurokontrole ir taikant tokią pat metodiką, kuri taikoma visos ES ankstesnio laikotarpio aviacijos išmetamųjų teršalų kiekiui nustatyti;
            
         
               (4)
            
            
               remdamasis tos pačios adaptacijos tekstu EEE jungtinis komitetas nustato visos EEE ankstesnio laikotarpio aviacijos išmetamųjų teršalų kiekį, sudėdamas ankstesnio laikotarpio aviacijos išmetamųjų teršalų kiekį, susijusį su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, ir Komisijos sprendimo 2011/149/ES 1 straipsnyje nustatytą visos ES ankstesnio laikotarpio aviacijos išmetamųjų teršalų kiekį,
            
         PRIĖMĖ ŠĮ SPRENDIMĄ:
   1 straipsnis
   Susitarimo XX priede po 21apa punkto (Komisijos sprendimas 2009/450/EB) įterpiamas šis punktas:
   
               „21apb.
            
            
               
                  32011 D 0149: 2011 m. kovo 7 d. Komisijos sprendimas 2011/149/ES dėl ankstesnio laikotarpio aviacijos išmetamųjų teršalų pagal Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje, 3c straipsnio 4 dalį (OL L 61, 2011 3 8, p. 42).
               Sprendimo nuostatos šio Susitarimo tikslais pritaikomos taip:
               1 straipsnis papildomas šiomis pastraipomis:
               „Nustatoma, kad ankstesnio laikotarpio aviacijos išmetamųjų teršalų kiekis, susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 1 943 935 tonos CO2.
               
               Nustatoma, kad ankstesnio laikotarpio aviacijos išmetamųjų teršalų kiekis visoje EEE yra 221 420 279 tonos CO2.“ “
            
         2 straipsnis
   
      Europos Sąjungos oficialiojo leidinio EEE priede skelbtinas Sprendimo 2011/149/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. liepos 2 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. liepos 1 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 196, 2011 7 28, p. 39.
   
      (2)  OL L 61, 2011 3 8, p. 42.
   
      (3)  Konstitucinių reikalavimų nenurodyta.